जानबूझकर बढ़ायी जाती हैं झुग्गियां : राज ठाकरे  
महाराष्ट्र नवनिर्माण सेना प्रमुख राज ठाकरे ने दिन गुरुवार को आरोप लगाया कि मुम्बई महानगर में झुग्गियों की संख्या में वृद्धि के पीछे निहित स्वार्थ हैं।
महाराष्ट्र नवनिर्माण सेना प्रमुख राज ठाकरे ने दिन गुरुवार को आरोप लगाया कि मुम्बई महानगर में झुग्गियों की संख्या में वृद्धि के पीछे निहित स्वार्थ हैं।ठाकरे ने बृहन्मुम्बई नगर निगम बीएमसी आयुक्त सीताराम कुंटे से मुलाकात करने के बाद आरोप लगाया कि जनप्रतिनिधि झुग्गियों में बढ़ोतरी करते हैं ताकि उन्हें झुग्गी पुनर्वास कानून एसआरए के तहत लाया जा सके।
	उन्होंने इस बात पर खेद जताया कि राजनीतिक पार्टियां ठीक तरह से कार्य नहीं करने वाले पार्षदो और विधायकों के खिलाफ कार्रवाई नहीं कर रही हैं।उन्होंने कहा‘‘झुग्गियां बढ़ाने के लिए जिम्मेदार लोगों के खिलाफ व्हिप जारी नहीं की जाती और संबंधित वार्ड अधिकारी या पुलिस अधिकारियों को इस संबंध में निलंबित नहीं किया जाता।’’उन्होंने साथ ही में यह भी कहा कि यदि वह अपनी पार्टी से किसी को भी ऐसी गतिविधि में संग्लिप्त पाएंगे तो वह उसे पार्टी से निलंबित कर देंगे।